ये टीमे निलंबित चेन्नई सुपरकिंग्स और राजस्थान रॉयल्स की जगह खेलेंगी.

बीसीसीआई की कार्यसमिति ने आज मुंबई में अपने मुख्यालय पर बैठक की.

बैठक में जस्टिस लोढ़ा समिति की रिपोर्टों पर पूरी तरह अमल करने का फ़ैसला लिया गया. चेन्नई सुपरकिंग्स और राजस्थान रॉयल्स टीमें दो सालों के लिए निलंबित रहेंगी.

बीसीसीआई की ओर से जारी प्रेस रिलीज़ में बताया गया है दो नई टीमों के लिए टेंडर मंगाए जाएंगे जो अगले दो आईपीएल का हिस्सा होंगी.

समाप्त

महेंद्र सिंह धोनी की कप्तानी वाली चेन्नई सुपरकिंग्स दो साल तक निलंबित रहेगी.

वाइवो बनी प्रायोजक

बीसीसीआई के मुताबिक आईपीएल की टाइटल स्पांसरशिप का अधिकार मोबाइल कंपनी वाइवो को दिया गया है.

इससे पहले ये पेप्सी के पास था लेकिन हाल ही में पेप्सी के स्पांसरशिप से पीछे हटने की रिपोर्टें आईं थीं.

आईपीएल में फ़िक्सिंग स्कैंडल की जांच कर रही जस्टिस लोढ़ा समिति ने चेन्नई सुपरकिंग्स और राजस्थान रॉयल्स को दो साल के लिए निलंबित करने की सिफ़ारिश की थी.

बीसीसीआई की सालाना वार्षिक बैठक नौ नवंबर को मुंबई में होगी. इस बैठक में हितों के टकराव से जुड़े प्रस्ताव भी पेश किए जाएंगे.

बीसीसीआई अपनी वेबसाइट पर कई जानकारियां देने भी शुरु करेगी जिसमें 25 लाख रुपए से अधिक के हर भुगतान को सार्वजनिक किया जाएगा.

(बीबीसी हिन्दी के एंड्रॉएड ऐप के लिए

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
दो साल बाद लौटेंगी चेन्नई और राजस्थान की टीमें